CELEX: 32016D0575
Language: sk
Date: 2016-03-29 00:00:00
Title: Vykonávacie rozhodnutie Komisie (EÚ) 2016/575 z 29. marca 2016 o predĺžení platnosti rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh [oznámené pod číslom C(2016) 1702] (Text s významom pre EHP)

14.4.2016   
            
            
               SK
            
            
               Úradný vestník Európskej únie
            
            
               L 98/4
            
         VYKONÁVACIE ROZHODNUTIE KOMISIE (EÚ) 2016/575
   z 29. marca 2016
   o predĺžení platnosti rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh
   
      
         [oznámené pod číslom C(2016) 1702]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 13,
   keďže:
   
               (1)
            
            
               Rozhodnutím Komisie 2006/502/ES (2), ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh.
            
         
               (2)
            
            
               Rozhodnutie 2006/502/ES bolo prijaté v súlade s ustanoveniami stanovenými v článku 13 smernice 2001/95/ES, ktorou sa obmedzuje platnosť takýchto rozhodnutí na obdobie najviac jedného roka, a povoľuje sa predĺženie platnosti o ďalšie obdobia, ktoré netrvajú dlhšie ako jeden rok.
            
         
               (3)
            
            
               Platnosť rozhodnutia 2006/502/ES bola predĺžená o obdobia jedného roka (v chronologickom poradí): rozhodnutím Komisie 2007/231/ES (3) do 11. mája 2008, rozhodnutím Komisie 2008/322/ES (4) do 11. mája 2009, rozhodnutím Komisie 2009/298/ES (5) do 11. mája 2010, rozhodnutím Komisie 2010/157/EÚ (6) do 11. mája 2011, rozhodnutím Komisie 2011/176/EÚ (7) do 11. mája 2012, vykonávacím rozhodnutím Komisie 2012/53/EÚ (8) do 11. mája 2013, vykonávacím rozhodnutím Komisie 2013/113/EÚ (9) do 11. mája 2014, vykonávacím rozhodnutím Komisie 2014/61/EÚ (10) do 11. mája 2015 a vykonávacím rozhodnutím Komisie (EÚ) 2015/249 (11) do 11. mája 2016.
            
         
               (4)
            
            
               Zapaľovače, ktoré nie sú zabezpečené proti použitiu deťmi, sa stále uvádzajú na trh. Sprísnené činnosti dohľadu nad trhom by mali viesť k zníženie počtu takýchto výrobkov na trhu.
            
         
               (5)
            
            
               Vzhľadom na to, že neexistujú iné uspokojivé opatrenia na riešenie otázky bezpečnosti detí v súvislosti so zapaľovačmi, je potrebné predĺžiť platnosť rozhodnutia 2006/502/ES o ďalších 12 mesiacov.
            
         
               (6)
            
            
               Rozhodnutie 2006/502/ES by sa preto malo zodpovedajúcim spôsobom zmeniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom výboru zriadeného smernicou 2001/95/ES,
            
         PRIJALA TOTO ROZHODNUTIE:
   Článok 1
   Odsek 2 článku 6 rozhodnutia 2006/502/ES sa nahrádza takto:
   
      „2.   Toto rozhodnutie sa uplatňuje do 11. mája 2017.“
   
   Článok 2
   Členské štáty prijmú opatrenia potrebné na dosiahnutie súladu s týmto rozhodnutím najneskôr do 11. mája 2016 a uverejnia podrobnosti uvedených opatrení. O prijatých opatreniach bezodkladne informujú Komisiu.
   Článok 3
   Toto rozhodnutie je určené členským štátom.
   
      V Bruseli 29. marca 2016
      
         
            Za Komisiu
         
         Věra JOUROVÁ
         
            členka Komisie
         
      
   
   
      (1)  Ú. v. ES L 11, 15.1.2002, s. 4.
   
      (2)  Rozhodnutie Komisie 2006/502/ES z 11. mája 2006, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba také zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh (Ú. v. EÚ L 198, 20.7.2006, s. 41).
   
      (3)  Rozhodnutie Komisie 2007/231/ES z 12. apríla 2007, ktorým sa mení a dopĺňa rozhodnutie 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba také zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh (Ú. v. EÚ L 99, 14.4.2007, s. 16).
   
      (4)  Rozhodnutie Komisie 2008/322/ES z 18. apríla 2008, ktorým sa predlžuje platnosť rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba také zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh (Ú. v. EÚ L 109, 19.4.2008, s. 40).
   
      (5)  Rozhodnutie Komisie 2009/298/ES z 26. marca 2009, ktorým sa predlžuje platnosť rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba také zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh (Ú. v. EÚ L 81, 27.3.2009, s. 23).
   
      (6)  Rozhodnutie Komisie 2010/157/EÚ z 12. marca 2010, ktorým sa predlžuje platnosť rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba také zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh (Ú. v. EÚ L 67, 17.3.2010, s. 9).
   
      (7)  Rozhodnutie Komisie 2011/176/EÚ z 21. marca 2011, ktorým sa predlžuje platnosť rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba také zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh (Ú. v. EÚ L 76, 22.3.2011, p. 99).
   
      (8)  Vykonávacie rozhodnutie Komisie 2012/53/EÚ z 27. januára 2012, ktorým sa predlžuje platnosť rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh (Ú. v. EÚ L 27, 31.1.2012, s. 24).
   
      (9)  Vykonávacie rozhodnutie Komisie 2013/113/EÚ z 1. marca 2013, ktorým sa predlžuje platnosť rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh (Ú. v. EÚ L 61, 5.3.2013, s. 11).
   
      (10)  Vykonávacie rozhodnutie Komisie 2014/61/EÚ z 5. februára 2014, ktorým sa predlžuje platnosť rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh (Ú. v. EÚ L 38, 7.2.2014, s. 43).
   
      (11)  Vykonávacie rozhodnutie Komisie 2015/249 z 10. februára 2015, ktorým sa predlžuje platnosť rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh (Ú. v. EÚ L 41, 17.2.2015, s. 41).